اخبار عام

اخبار عام برطانوی راج میں یکم جنوری 1871ء میں لاہور سے جاری ہونے والا اردو زبان کا اخبار تھا۔ڈاکٹر مسکین علی حجازی، پنجاب میں اردو صحافت، مغربی پاکستان اردو اکیڈمی لاہور، 1995ء، ص 181  1881ء میں ہفتے میں دو بار اور 1887ء میں تین بار نکلتا تھا۔ 1891ء میں روزنامہ ہو گیا۔ روزنامے کا اجرا رکھنا ممکن نہ ہوا تو یہ پھر سہ روزہ ہو گیا۔ تھا، بعد میں سہ روزہ ہو گیا۔ اس کے مالک پنڈت مکند رام، گوپی ناتھ اور گوبند سہائے اس کے مدیر تھے جو پنڈت مکند رام کے بیٹے تھے۔ یہ اخبار مطبع متر بلاس میں چھپتا تھا جو پنڈت مکند رام کی ملکیت تھا۔ مکند رام نے اخبار عام کے علاوہ تین اور اخبار ہمائے پنجاب (یکم اپریل 1870ء)، ہندی اخبار متر بلاس اور انگریزی ہفت روزہ پیپلز جرنل بھی نکالے۔ 1897ء میں مکند رام کا انتقال ہو گیا۔ ان کی زندگی ہی میں ان کے بیٹوں نے اخبار کی ادارت اور انتظام سنبھا رکھا تھا۔ پنڈت گوپی ناتھ کے ذمے اخبار کی ادارت تھی وہ انڈین نیشنل کانگریس کے سرگرم رکن تھے۔ پنڈٹ گوپی ناتھ اور گوبند سہائے پنجاب یونیورسٹی کے فارغ التحصیل تھے اور بہ یک وقت اردو، انگریزی اور ہندی زبانوں پر عبور رکھتے تھے۔ڈاکٹر طاہر مسعود، اردو صحافت انیسویں صدی میں، مجلس ترقی ادب لاہور، 2016ء، 717۔ اخبار عام 2-1 / 10x6 کی تقطیع کے آٹھ صفحات (دو کالم) پر مشتمل تھا۔ لوح کے دونوں طرف اخبار کے قواعد و ضوابط، سالانہ چندہ، اشہار کے نرخ وغیرہ کی تفصیل چھپتی تھی۔ روزنامہ ہونے کے بعد یہ جگہ فہرست مضامین نے لے لی۔ اردو صحافت انیسویں صدی میں، 583 اخبار انتہائی سستا تھا، فی شمارہ قیمت ایک پیسا اور سالانہ چندہ ڈھائی روپے تھا۔اردو صحافت انیسویں صدی میں، 582

 حوالہ جات 

مرہ:لاہور میں میڈیا

زمرہ:ہندوستان میں 1871ء کی تاسیسات
زمرہ:بھارت کے کالعدم اخبارات
زمرہ:بھارت کے اردو اخبارات
زمرہ:برطانوی ہند کے اخبارات
زمرہ:پاکستان کے کالعدم اخبارات
زمرہ:پاکستان میں شائع ہونے والے اردو اخبارات
زمرہ:پاکستان کے کالعدم اخبارات